Pozornica (list)
Pozornica je list pokrenut u Novom Sadu 1975. godine, u izdanju KUD Pozornice dramske umetnosti, čije je bio glasilo. Zamišljen je prvenstveno kao list amaterskih pozorišta, ali je u njemu pažnja posvećena i drugim vidovima kulture - filmu, muzici, poeziji, humoru, itd.

Prvi broj 
Prvobitno je bilo zamišljeno da list izlazi četiri puta godišnje. Međutim, do sada je izašao samo jedan broj ovog lista (1975. godine), čiju su redakciju činili Mladen Dražetin, Vladimir Stojanov i Mihajlo Molnar. List je na svojim stranicama pretežno posvetio pažnju osnivanju i aktivnostima Pozornice dramske umetnosti, kao i problemima amaterizma u kulturno-umetničkim društvima širom zemlje. Objavljeni su i razgovori sa glumcima i rediteljima. 

List je u vreme izlaska prvog broja imao više od sto pedeset dopisnih članova režije, koji su postali spoljni saradnici, šaljući informacije o delatnosti amatera u svom kraju. Iz finansijskih razloga, list je prestao da izlazi, što je zvanično konstantovano zahtevom za brisanje iz registra iz 1981. godine.

Drugi broj 
U toku je obnova lista i izrada njegovog drugog broja, koji će se većim delom fokusirati na istoriju delovanja Pozornice dramske umetnosti i Dopisnog pozorišta. Novi broj će biti objavljen u formi besplatnog internet časopisa u PDF formatu na veb sajtu Pozornice dramske umetnosti.

Napomene

Literatura 
 Pozornica, godina 1, broj 1, Novi Sad, 1975.
 Mladen Dražetin, Pozornica dramske umetnosti, Enciklopedija Novog Sada, knjiga 20, Novi Sad, 2002.

Spoljašnje veze 
 Prvi broj lista Pozornica iz 1975. godine (Digitalizovana PDF verzija)
 Pozornica dramske umetnosti i Dopisno pozorište (zvaničan veb sajt)

Nastanci 1975.
Srpski časopisi
Časopisi o kulturi
Kultura u Novom Sadu